HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Jeesus, ainoa tie
Hei ja tervetuloa ohjelman pariin. Olen Hermes Falcao Jr.
Tänään luvassa on erityinen ohjelma, jossa vastaamme moniin kysymyksiin.
Puhun tänään aiheesta "Jeesus, ainoa tie pelastukseen".
Monet esittävät tämän tärkeän kysymyksen: -
"Miksi uskot, että Jeesus on ainoa tie Jumalan luo?
Eikö ole muita teitä? Eivätkö kaikki tie johda Jumalan luo?
Ne ovat erilaisia, mutta lopussa ne johtavat Jumalan luo."
Entäpä muut uskonnot ja uskomukset?
Entäpä muut teoriat ja filosofiat?
Entäpä muut opettajat historiassa?
Miksi kristityt uskovat, että Jeesus on ainoa tie?
Vastaan näihin joihinkin kysymyksiin tänään.
Katso ohjelma loppuun asti. Luvassa on myös osio, -
jossa vastaan katsojien lähettämiin kysymyksiin -
Raamatun pohjalta.
Katso ohjelma siis loppuun asti.
Ensimmäisen kysymys, joka meille esitetään, on: -
Onko Jeesus ainoa tie Isän, Jumalan luo? Miksi uskotte niin?
Ensin tahdon sanoa, että kristityt uskovat Jeesuksen olevan ainoa tie -
Jumalan luo ja pelastukseen, koska Jeesus itse sanoi niin.
Hän sanoi Joh. 14:6:ssa: "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Jeesus itse sanoi niin.
Emme ole keksineet sitä itse.
Jotkut sanovat, että olemme liian ahdasmielisiä, kun uskomme niin.
Ettemme ole avoimia muille ajatuksille.
Jeesus teki selväksi, -
että Hän on ainoa tie, totuus ja elämä.
Jos uskot, että Jeesus on maailman Vapahtaja ja Isän Poika, -
tiedät, ettei Hän valehtele.
Hän sanoi olevansa ainoa tie, -
ainoa totuus. Ei yksi tie monista.
Ei yksi totuus. Hän sanoi: "Olen tie." Eli ainoa.
Hän sanoi fariseuksille: "Ellette usko, että minä olen, kuolette synteihinne."
Hän rajasi muut vaihtoehdot pois.
Hän sanoi, että pelastuakseen ihmisen pitää uskoa Häneen.
Ap. t. 4:12:ssa Pietari sanoi: -
"Eikä ole pelastusta yhdessäkään toisessa; -
sillä ei ole taivaan alla muuta nimeä ihmisille annettu, -
jossa meidän pitäisi pelastuman."
Pietari sanoi samaa kuin Jeesus. Olihan hän opetuslapsi.
Paavali sanoi 1. Tim. 2:5:ssä: -
"Sillä yksi on Jumala, yksi myös välimies Jumalan ja ihmisten välillä, -
ihminen Kristus Jeesus".
Uudessa testamentissa on hyvin selvää, miten kristityt uskoivat.
Miten Kristuksen opetuslapset uskoivat. Jeesus itse -
sanoi olevansa ainoa tie.
Kun katselee tätä, ajattelee: -
"Jos Jeesus totesi näin vahvasti, -
että Hän on ainoa tie Isän luo, -
on vain kolme mahdollisuutta.
Yksi: Hän valehteli tarkoituksella -
tietäen, ettei Hän ole ainoa tie, mutta väitti silti niin -
oman egonsa tähden.
Kaksi: Hän oli mieleltään hieman häiriintynyt, -
Hänellä oli harhainen kuva itsestään, -
ja Hän uskoi itsekin olevansa ainoa tie Isän luo, mutta Hän ei ollut.
Hän oli vilpitön mutta harhainen, ja siksi Hän sanoi olevansa ainoa tie.
Kolme: Jeesus ei ollut paha ihminen eikä huijannut ihmisiä.
Hän ei ollut häiriintynyt.
Hän on todella ainoa tie Isän luo.
Et siis voi sanoa, että Jeesus oli hyvä ihminen -
mutta Hän oli mielenvikainen. Ei.
Tai että Hän oli hyvä ihminen, mutta Hän valehteli.
Jos Hän valehteli, Hän esitti jotain, mitä Hän ei ollut.
Hyvä ihminen ei tee niin.
Jos Jeesus ei ollut hullu ja harhainen -
ja jos Jeesus ei tarkoituksella valehdellut ja petkuttanut, -
Hän todella on se, joka Hän sanoo olevansa: Jumalan Poika ja ainoa tie.
Tämä on hyvin tärkeä kysymys, -
sillä meidän täytyy ymmärtää joitain asioita Jumalasta.
Jumala on tuomari -
ja kaiken Luoja.
Me toimimme Hänen sääntöjensä mukaisesti.
Me noudatamme Hänen Sanaansa, ei toisin päin.
Ihmisen ongelma on se, -
että ihminen haluaa määrätä, miten asioiden tulisi sujua.
Se ei toimi niin. Me emme ole luojia vaan luotuja.
Meidän tulee noudattaa Luojan sääntöjä.
Hän antoi ihmiskunnalle parannuskeinon synnistä.
Aadam ja Eeva tekivät syntiä Jumalaa vastaan.
He olivat tottelemattomia. He luopuivat Jumalan suunnitelmasta.
Jumala laati suunnitelman lähettää Poikansa -
elämään täydellisen, synnittömän ja ihmeiden täyttämän elämän.
Ristinkuolemallaan Hän maksoi koko maailman synnit, -
sanoo 1. Joh.
Niinpä sinä ja minä saamme alistua -
Luojan säännöille ja Sanalle.
Hän sanoi: "Tämä on suunnitelmani ihmiskunnalle.
Päästäksenne sisälle läsnäolooni ja pelastukseen -
teidän täytyy ottaa vastaan Hänet, jonka lähetin.
Uskoa Häneen ja hyväksyä Hänen tekonsa.
Jos teette niin, saatte anteeksi, -
sillä rangaistus on sovitettu Kristuksen uhrissa, -
joka täytti vanhurskauden ja oikeudenmukaisuuden.
Sinä ja minä olemme epätäydellisiä.
Olemme jo lähtökohtaisesti tehneet syntiä Jumalaa vastaan -
Aadamin kautta.
Tarvittiin siis täydellistä ihmistä -
elämään täydellisen elämän ja maksamaan kaikkien syntivelan.
Sitten Hän sanoi: "Tulkaa minun tyköni -
kaikki työn ja kuormien uuvuttamat niin minä annan teille levon."
Hän kutsui kaikki, jokaisen ihmisen.
Jotkut kysyvät: "Entäpä ne, jotka eivät ole kuulleet evankeliumia?"
Kuule, ystäväni.
Tuomiopäivänä Jumala hoitaa sen kysymyksen.
Tehtävämme maan päällä on julistaa evankeliumi kaikille luoduille.
Siksi Jeesus korosti niin evankeliumin julistamisen välttämättömyyttä.
"Menkää kaikkialle ja julistakaa evankeliumia kaikille luoduille."
Siksi Hän korosti lähetyskäskyä.
Hän painotti, että täytyy kiireesti -
jakaa pelastavaa lääkettä -
langenneelle maailmalle.
Kun me ymmärrämme, -
että meidän täytyy tulla Luojalle alamaisiksi -
ja noudattaa Hänen sääntöjään ja Sanaansa alamme ajatella eri tavalla.
"Hetkinen. Jumala lähetti Poikansa Jeesuksen, -
joka on täynnä armoa ja totuutta. Raamattu: Laki tuli Mooseksen kautta,
armo ja totuus Jeesuksen kautta. Jos Hän sanoo olevansa ainoa tie, -
minun on parasta noudattaa Hänen Sanaansa."
Lisäksi Hän osoitti sen todeksi nousemalla ylös kuolleista.
Puhun ylösnousemuksesta seuraavassa osiossa.
Minun pitää omaksua pelastuksen tie ja noudattaa Hänen määräystään.
Mitä teet, kun lääkäri määrää sinulle lääkkeen?
Sanotko: "En ole samaa mieltä. Pystyn itse parempaan"?
Oletko itse lääkäri?
Tunnetko lääketieteen? Vai noudatatko lääkärin määräystä?
"Teen niin kuin hän sanoo, sillä hän tietää, mistä puhuu.
Tai ainakin hänen pitäisi tietää. Hän on hyvä lääkäri."
Käymme tauolla. Jatketaan pian.
Vuorossa on Kysymykset ja vastaukset -osio.
Olette lähettäneet meille kysymyksiä.
Vastaan niihin Raamatun pohjalta parhaan kykyni mukaan.
Lähettäkää meille sähköpostitse kysymyksiä.
Kysykää mitä vain Raamatusta, elämästä.
Olipa teillä mitä tahansa kysymyksiä tai huolia, -
lähettäkää ne meille.
Yritämme parhaamme mukaan antaa oikean, raamatullisen vastauksen.
Minulla on tässä kysymys, joka on hyvin tärkeä.
Kirjoittaja on Eliana Bostonista Massachusettsista.
"Hei! Jumala sanoi: 'Älä tapa.'
Mitä Raamattu sanoo kristityistä sotilaistamme sota-alueilla?"
Kysymys on oikeutettu ja erittäin tärkeä.
Se on yksi kymmenestä käskystä jakeessa 2. Moos. 20:13.
Luen NKJV-käännöksestä.
"Sinun ei saa murhata."
Monissa käännöksissä käsky on: "Älä tapa."
Elianan kysymys liittyy tähän.
Jos Jumala kieltää tappamisen, entäpä kristityt sotilaat sodassa?
Hehän saattavat tappaa jonkun sodassa. Miten vastaamme siihen?
Ensinnäkin tulee ymmärtää eräs asia kääntämisestä.
Useimmat raamatuntutkijat kääntäisivät nyt -
hepreankielisen käskyn näin: "Älä murhaa".
Murhaamisen ja tappamisen välillä on ero.
Hepreaksi käsky kuuluu: "lo tirtsach".
Se tarkoittaa murhaamista, jonkun hengen riistämistä.
Luen NKJV-raamatun kommentaarista.
"Murhaaminen on tarkoituksellista hengen riistämistä.
Käsky ei tarkoita tahatonta tappamista, sodassa tappamista -
eikä kuolemanrangaistusta Jumalan asettaman hallinnon kurinpitotoimena-
langenneessa maailmassa.
Käsky suojelee ihmiselämän pyhyyttä Jumalan silmissä."
Murhaaminen on siis jonkun hengen riistämistä -
tarkoituksellisesti.
Jos joku esimerkiksi vihassaan menee ja tappaa toisen, se on murha.
Mutta jos esimerkiksi liikenteessä -
ajaa vahingossa jonkun yli -
tai törmää johonkuhun ja tämä kuolee, se ei ole murha.
Eliana kysyi sotatilanteesta.
Sota on kammottava asia.
Ymmärrän sen. Se ei ole mitään hyvää.
Jos joku yrittää tappaa sinut sotatilanteessa, -
joko itse tapat ja tartut toimeen tai sitten kuolet.
Siinä tilanteessa se ei ole murha.
Toivottavasti osasin selittää.
Murhaamisen ja tappamisen välillä on selvä ero.
En kannata sotaa. Sanon vain Raamatun pohjalta, -
että Raamattu sanoo: "Älä murhaa".
On hyvin tärkeää, että saamme oikean käännöksen.
Siinä todellakin on järkeä.
Raamatussa Vanhassa testamentissa on monta esimerkkiä, -
jossa israelilaisten piti sotia.
Esimerkiksi Daavidin piti tappaa Goljat.
Jos tämä jae -
sanoisi: "Sinun ei saa tappaa", -
Daavid olisi ollut väärässä tappaessaan Goljatin.
Mutta niin ei ollut. Se oli sotaa.
Meidän on tärkeää ymmärtää nämä erot.
Kiitos tosi paljon kysymyksestä.
Lähettäkää meille lisää kysymyksiä -
askarruttavista raamatunkohdista tai raamatunkäännöksestä.
Lähetä kysymys, niin me vastaamme.
Aiheemme on siis "Jeesus, ainoa tie pelastukseen".
Luin muutamia raamatunjakeita, joissa Jeesus itse puhui siitä -
ja teki asian hyvin selväksi.
Silti jotkut kysyvät: "Miksi juuri Jeesus?
Miksei Buddha tai Kungfutse?
Miksei joku toinen suurhenkilö, joka teki suuria asioita?
Miksi juuri Jeesus?"
Selitän asiaa kertomalla esimerkin.
Kuvittele, että sinä ja minä olemme metsässä vaeltamassa
Metsä on hyvin suuri.
Siellä on tiheä puusto.
Yhtäkkiä käveltyämme pitkään -
me väsymme ja huomaamme olevamme eksyksissä.
Emme tunne tietä. Puhelimessa ei ole nettiä eikä yhteyttä.
Ei ole GPS:ää. Emme löydä ulos omin neuvoin.
Olemme epätoivoisia. Meidän on pakko löytää ulos.
On pakko päästä pois ennen pimeää.
Muuten olemme pahassa pulassa.
Kävelemme eteenpäin ja huudamme apua.
"Apua! Auttakaa meitä!"
Sitten tulemme tilanteeseen, jossa tapaamme kaksi ihmistä.
Heistä toinen makaa maassa.
Hänessä ei ole elämisen merkkejä. Hän on kuollut.
Ja toinen -
elää ja voi hyvin.
Hänellä on puistonvartijan puku.
Se tarkoittaa, että henkilö on pätevä tuntemaan tien.
Hänellä on puku ja hän elää, kun taas toinen on kuollut.
Ystäväni, -
sama tilanne on Jeesuksen ja muiden uskontojen johtajien välillä.
Kuolleelta ei voi kysyä tietä.
En usko, että kysyisit kuolleelta tietä ulos metsästä, -
koska hän on kuollut. Hän ei tunne tietä.
Hänessä ei ole elämää eikä voimaa.
Hän ei pysty viemään sinua ulos metsästä, sillä hän on kuollut.
Varmasti kysyt elävältä henkilöltä, jolla on työasu: -
"Miten pääsen ulos tästä paikasta?"
Jeesus on ainoa, joka on noussut kuolleista ja elää yhä.
Jos menet kenen tahansa muun uskonnon johtajan haudalle, -
voisi löytää luita ja muita todisteita siitä, -
että henkilö on kuollut. Hän ei pysty vastaamaan.
Mutta Jeesus elää.
Eksyksissä oleminen äskeisessä esimerkissä -
kuvastaa syntiä.
Jos on synnin vallan alla, on eksyksissä, erossa Jumalasta.
Tulet Kristuksen, ainoan elävän luo, ja pyydät Häntä auttamaan sinut -
ulos tilanteesta ja pelastamaan synnin tilasta.
Sitä Jeesus tekee, sillä Hän elää. Hän ei ole teoria.
Hän ei ole satua.
Hän on elävä Persoona, joka on valmis kuulemaan sydämesi huudon.
Kun huudat apua, Hän auttaa.
Ymmärrätkö. Et pyydä apua joltakulta kuolleelta.
Kuolleet eivät pysty toimimaan tässä maailmassa.
Kun kuolet, poistut maailmasta.
Mutta elävillä on voima toimia tässä maailmassa.
Niin on Jeesuksen laita.
Jeesus Kristus on ainoa, joka paitsi puhui hyviä asioita, -
myös osoitti ne todeksi ylösnousemuksellaan.
Siksi apostoli Paavali sanoi, että ilman ylösnousemusta -
uskomme olisi tyhjää -
ja olisimme yhä synneissämme.
Vastaus kysymykseen, miksi Jeesus on ainoa tie, kuuluu: -
Koska Hän on ainoa kuoleman voittanut.
Hän on ainoa, joka elää tänä päivänä.
Hän on tie, totuus ja elämä.
Kukaan ei voi tulla Isän luo.
Isä itse määräsi: "Minun tyköni voi tulla vain Poikani Jeesuksen kautta."
Ei ole muuta tietä. En aio valehdella.
Ei ole muuta pelastuskeinoa ihmiselle, ei muuta toivoa kuin Jeesus Kristus.
Hän on Messias. Isä lähetti Hänet pelastamaan maailman -
synnin ja kuoleman vallasta.
Jumala itse antoi sen määräyksen.
Usko Häneen, jonka Hän lähetti, jotta pelastut.
Mikä on edellytys? Usko Häneen.
Ehkä sanot: "Ymmärrän Kristuksen.
Tiedän, että Hän on ainoa tie, mutta minusta ei tunnu pelastuneelta.
En koe olevani tarpeeksi hyvä." Kuule, minäkään en ole täydellinen.
Minunkin piti uskoa Kristukseen, tulla Hänen luokseen, -
tehdä parannus synneistäni ja pyytää Häntä sydämeeni.
Minun piti vaihtaa syntini Hänen vanhurskauteensa.
Me kaikki, sanoo Raamattu, olemme Jumalan armoa vailla.
Sinä ja minä tarvitsemme -
Vapahtajaa Jeesusta Kristusta.
Katsojien joukossa voi olla joku, jolla ei ole pelastusvarmuutta.
Hän etsii muilta poluilta ja teiltä, -
mutta hän ei ole saanut sisäistä rauhaa ja pelastusvarmuutta.
Hän saattaa olla käynyt seurakunnassakin ja kuullut saarnoja,-
mutta hän ei ole ottanut Jeesusta Herraksi ja Vapahtajaksi.
Se pitää tehdä henkilökohtaisesti.
Et voi elää jonkun toisen uskosta. Sinun pitää kohdata Herra itse.
Tahdon rukoilla nyt jokaisen katsojan puolesta, -
joka epäilee pelastustaan.
Jeesus on ainoa tie Isän luo.
Ainoa tapa tulla sisälle pelastukseen ja saada ikuinen elämä -
on ottaa Hänet vastaan sydämeesi.
Jos epäilet pelastustasi, -
ellet ole varma ikuisuuskohtalostasi, -
tahdon sanoa: Jeesus on tie. Riittää, että otat Hänet vastaan, -
uskot Häneen, otat Hänet sydämeesi uskossa.
Hän antaa synnit anteeksi ja takaa ikuisen elämän.
Rukoilen nyt. Jos olet se henkilö, kuka ja mistä taustasta tahansa oletkin, -
rukoile kanssani ja usko, että Herra tulee sydämeesi Jeesuksen nimessä.
Sano: Herra, -
kiitos, että kuolit ristillä syntieni tähden.
Tule sydämeeni.
Tee itsestäsi totta minulle.
Kiitos, että nousit kolmantena päivänä kuolleista.
Uskon, Jeesus, että olet Jumalan Poika, -
joka tuli maailmaan pelastamaan minut.
Otan Sinut vastaan Herrakseni ja Vapahtajakseni.
Jeesuksen nimessä.
Jos rukoilit ja tarkoitit sitä sydämestäsi, -
tahdon sanoa sinulle, että olet pelastettu.
Se on niin yksinkertaista, silti syvällistä.
Muista, että ristin ryöväri -
huusi: "Muista minua, kun tulet valtakuntaasi."
Jeesus: "Tänä päivänä olet kanssani paratiisissa."
Tarvitaan vain uskoa ja tunnustus.
Raamattu sanoo, että jos uskot sydämessäsi ja tunnustat suullasi, -
että Jeesus on Herra, sinä pelastut.
Onnittelut Jumalan perheeseen liittymisestä.
Kirjoita meille sähköpostia päätöksestäsi.
Iloitsemme kanssasi.
Rukoilemme sinun puolestasi jatkossakin.
Jeesus on ainoa tie Jumalan luo.
Joku Kristukseen uskova saattaa nyt sairastaa.
Jeesus on myös Parantaja.
Hän on Vapahtaja.
Rukoilen nopeasti. Isä, rukoilen Jeesuksen nimessä, -
kosketa ihmisiä kautta maailman. Anna voimasi ja kirkkautesi virrata -
koteihin, missä he ovatkin.
Anna läsnäolosi Jeesuksen väkevässä nimessä. Anna kirkkauden koskettaa.
Tuo ristin vaikutukset esiin heidän kehossaan Jeesus-nimessä.
Käsken sairauden, taudin ja kivun lähteä Jeesuksen nimessä.
Isä, kiitos, Jeesuksen nimessä. Aamen.
Olet rakas. Olemme täällä sinua varten. Ryhdy kumppaniksemme.
Lähde lähetysmatkalle. Tule verkkokursseillemme.
Jos haluat kasvaa, verkkokurssit ovat sinua varten.
Ilmoittaudu kotisivuilla jo tänään. Tulet kasvamaan uskossa.
Monet ovat todistaneet kasvaneensa uskossa -
ja uudistuneensa hengellisesti.
Ilmoittaudu kurssille. Ryhdy työn kumppaniksi. Auta lähetystyössä.
Tue työtä rukouksin ja rahalahjoin. Olet rakas. Meillä on Hengen yhteys.
Kiitos seurasta. Jaa ohjelmaa ystävillesikin, -
jotta hekin kuulevat, että Jeesus on ainoa tie pelastukseen.
Ei ole muuta nimeä, jossa pelastumme.
Pidetään yhteyttä! Lähetä meille kysymyksiä ja kommentteja -
sekä myös rukouspyyntöjä.
Olet meille tärkeä ja rakas. Jumalan siunausta!
Valmistaudu elämäsi kokemukseen.
Lähetysmatka Brasiliaan 2019.
Koe yliluonnollisuus itse ja anna Jumalan käyttää sinua.
Lokakuun 23.―31. päivänä ihmeitä, -
pelastumisia, köyhien auttamista.
Herätys Brasíliassa.
Ilmoittaudu jo tänään osoitteessa revivalexplosion.com.
Elämäsi muuttuu ikihyviksi.
Suomennos: Marianne Tenetz